Rikunarita-ORG/Wikinium huggingface dataset:
# Chickflick

**Chickflick** (ek skreaun as **chick flick**) is in sprektaalterm út it Ingelsk, ferwizend nei sjenre fan films dy't oer it algemien mear op in jonger, froulik publyk rjochte binne en dêrom ynhâldlik faak te krijen hawwe mei leafde en romantyk. Etymologysk is it earste diel fan 'e term, *chick*, in wat delbûgende beneaming foar "famke", ferlykber mei "mokkel". It twadde diel, "flick", is in Ingelske sprektaalterm foar "film", dy't krektlyk in wat minachtsjende lading hat. It wurd 'chickflick' is sadwaande sels oer it algemien ek gjin loovjende term, en wurdt it measte brûkt troch lju (manlju) dy't net oer soksoarte films meie. As oantsjutting is 'chickflick' besibbe oan 'e term chicklit, foar literatuer dy't rjochte is op jonge(re) froulju.

Foarbylden fan chickflicks binne:

* *An Officer and a Gentleman* (1982)
* *The Bodyguard* (1992)
* *Bridget Jones's Diary* (2001)
* *The Devil Wears Prada* (2006)
* *Dirty Dancing* (1987)
* *Enchanted* (2007)
* *Fifty Shades of Grey* (2015)
* *The First Wives Club* (1996)
* *Ghost* (1990)

* *The Holiday* (2006)
* *Legally Blonde* (2001)
* *Love Story* (1970)
* *My Best Friend's Wedding* (1997)
* *Practical Magic* (1998)
* *Pretty Woman* (1990)
* *The Princess Diaries* (2001)
* *Sex and the City* (2008)
* *Sex and the City 2* (2010)

* *Sleepless in Seattle* (1993)
* *Steel Magnolias* (1989)
* *10 Things I Hate About You* (1999)
* *Terms of Endearment* (1983)
* *27 Dresses* (2008)
* *Waiting to Exhale* (1995)
* *The Way We Were* (1973)
* *When Harry Met Sally…* (1989)
* *You've Got Mail* (1998)

## Boarnen, noaten en referinsjes

|  |
| --- |
| **Boarnen, noaten en/as referinsjes:** |
|
Foar boarnen en oare literatuer, sjoch ûnder: *References*, op dizze side. |
# Koarte film

In **koarte film** is in film dy't oangeande tiidsdoer net langernôch is om as in film fan folle lingte beskôge te wurden. Hoewol't der gjin konsinsus is wêr't de grins tusken dy beide filmtypes krekt leit, omskriuwt de gesachhawwende Amerikaanske Academy of Motion Picture Arts and Sciences in koarte film as "in oarspronklike spylfilm dy't in tiidsdoer hat fan 40 minuten of minder, de ôftiteling ynbegrepen".

Koarte films wurde faak fertoand op pleatslike, nasjonale of ynternasjonale filmfestivals. Se wurde ornaris makke as non-profitprojekt troch ûnôfhinklike filmmakkers, en binne dan lowbudgetfilms of nobudgetfilms. As der in budget is, bestiet dat yn 'e regel út in beurs fan in filmfûns of fan in oare non-profitorganisaasje, út jildlike stipe troch in sponsor, of út eigen jild fan 'e filmmakker sels. Koarte films wurde oer it algemien troch filmmakkers brûkt om ûnderfining op te dwaan en/of om harren talinten te bewizen mei as doel om jild foar takomstige filmprojekten los te krijen fan filmfûnsen, private ynvestearders of filmstudio's.

## Boarnen, noaten en referinsjes

|  |
| --- |
| **Boarnen, noaten en/as referinsjes:** |
|
Foar boarnen en oare literatuer, sjoch ûnder: *References*, op dizze side.

---

Commons

|  |  |
| --- | --- |
| Wikimedia Commons |  Ofbylden dy't by dit ûnderwerp hearre, binne te finen yn de kategory Short films fan Wikimedia Commons.
  |

 |